ZMLUVA O DIELO č. 120914
uzatvorená podľa § 536 a násl. zákona č. 513/1991 Zb. Obchodného zákonníka v znení neskorších predpisov 

ZMLUVNÉ STRANY

Objednávateľ: 		
Obchodné meno: 	Obec Jakubova Voľa
Sídlo: 			Obecný úrad Jakubova Voľa 67, 082 56 Jakubova Voľa
IČO: 			00327174
DIČ: 			2020711506
Štatutárny zástupca: 	Ing. Vladimír Mačo
Oprávnený jednať vo veciach zmluvných: Ing. Vladimír Mačo
Oprávnený jednať vo veciach technických: Ing. Vladimír Mačo
Bankové spojenie 	VÚB, a.s.
Číslo účtu:		3282729951/0200
IBAN:			SK2502000000003282729951			
Tel.: 			051/458 3290		
Fax: 			051/7483290			
E-mail: 			obec@jakubovavola.sk		
Webová stránka: 	www.jakubovavola.sk
(ďalej len „objednávateľ“)

a
Zhotoviteľ: 		
Obchodné meno:	GMT projekt, spol. s r.o.
Sídlo:			Námestie SNP 1, 085 01 Bardejov
IČO:			36 484 971
DIČ:			20 200 291 54
IČ pre daň:		SK 20 200 291 54
Zapísaný:		v OR OS Prešov, odd. Sro, vložka č. 14056/P
Štatutárny zástupca:	Ing. arch. Slavomír Gmitter, konateľ
Oprávnený jednať vo veciach zmluvných:	Ing. arch. Slavomír Gmitter, konateľ	   
Oprávnený jednať vo veciach technických:	Ing. arch. Slavomír Gmitter, konateľ
Bankové spojenie: 	VÚB, a.s.	   
Číslo účtu:		2815689856/0200
IBAN:			SK4302000000002815689856
Tel.: 			051/7495988
Fax: 			051/7495988
E-mail: 			sekretariat@gmtprojekt.sk	
Webová stránka:	www.gmtprojekt.sk
(ďalej len „zhotoviteľ“)

uzatvárajú túto Zmluvu o dielo (ďalej len ako „Zmluva“)

Zmluvné strany prehlasujú, že sú plne spôsobilé na právne úkony.
ČLÁNOK I
Úvodné ustanovenia a preambula
1.1	Zmluvné strany sa rozhodli vstúpiť do vzájomne prospešnej spolupráce, dodržiavajúc pri tom, zásady poctivého obchodného styku, obchodné zvyklosti, dobré mravy a právne normy upravujúce túto spoluprácu, pričom sa jedná o spoluprácu v oblasti stavebníctva, ktorých realizátorom je zhotoviteľ.
1.2	Zhotoviteľ – v procese verejného obstarávania ako uchádzač, predložením svojej ponuky v plnom rozsahu a bez obmedzenia akceptuje všetky zmluvné podmienky a požiadavky zákazky vrátane všetkých častí obsiahnutých v súťažných podkladoch, v oznámení o vyhlásení verejného obstarávania – výzve na predkladanie ponúk, ako výlučné požiadavky verejného obstarávateľa (objednávateľa) v predmetnom verejnom obstarávaní: podlimitná zákazka na uskutočnenie stavebných prác predmetu zákazky s názvom „Revitalizácia centra obce Jakubova Voľa po povodniach“. Zhotoviteľ akceptuje právo objednávateľa nerealizovať predmet zákazky – stavebné dielo alebo jeho časť, pokiaľ nebude mať zabezpečené jeho financovanie.
1.3	Zhotoviteľ deklaruje, že pri oceňovaní položiek Výkazu výmer – Rozpočtu zohľadnil podmienky Zmluvy a projektovej dokumentácie (prílohy súťažných podkladov), ktoré si podrobne preštudoval.
1.4	Meranie vykonaných prác:
- pokiaľ nie je uvedené inak v projektovej dokumentácii (ďalej len“PD“) alebo vo Výkaze výmer, za účelom platieb sa bude merať iba trvalé stavebné dielo. Skutočne vykonané práce sa budú merať a vyplácať „netto" (tzn. na základe skutočne vykonaných prác) odsúhlasených stavebným dozorom. Líniové časti stavby sa budú merať v horizontálnom priemete (pokiaľ Výkaz výmer neuvádza rúry na kusy, potom má zhotoviteľ nárok na úhradu počtu použitých kusov bez stratného).
Pri zmenách, práce budú ocenené na rovnakom základe, na akom boli ocenené práce, ktoré sú obsiahnuté vo výkazoch, tzn. použijú sa jednotkové ceny z výkazu výmer - Rozpočtu okrem prípadov, keď takéto ceny neexistujú. V takýchto prípadoch sa použijú ceny dohodnuté medzi objednávateľom a zhotoviteľom, pričom tieto ceny budú založené na ekonomicky oprávnených nákladoch.
Za straty a poškodenie materiálu a zariadení alebo ich časti počas zhotovenia stavebného diela (napr. straty v dôsledku skracovania rúr, zničenia alebo poškodenia materiálu počas dopravy a na stavenisku, prebytočnej zeminy v dôsledku nakyprenia), počas celého trvania Zmluvy a počas všetkých fáz výstavby zodpovedá výlučne zhotoviteľ. objednávateľ tzv. „stratné" mimo zadefinovaného vo výkaze výmer nebude uznávať; zhotoviteľ si musí stratné započítať do jednotkových cien.
Použité jednotky merania: jednotky sú špecifikované v medzinárodnom jednotkovom systéme (SI) a použité v technických špecifikáciách a výkresoch.
1.5	Verejný obstarávateľ - objednávateľ si vyhradzuje právo nerealizovať predmet zákazky – stavebné dielo alebo jeho časť, pokiaľ nebude mať zabezpečené jeho financovanie.
1.6	Podmienkou uzatvorenia  tejto Zmluvy medzi objednávateľom a zhotoviteľom je povinnosť zhotoviteľa zložiť depozit (alebo poskytnúť bankovú záruku) vo výške 5% z ponúkanej ceny diela s DPH, na bežný bankový účet objednávateľa uvedený v záhlaví  Zmluvy, a to pred podpisom tejto Zmluvy. Zhotoviteľ sa zaväzuje zložiť depozit (alebo poskytnúť bankovú záruku)  najneskôr do 10 dní od  doručenia výzvy na uzavretie tejto Zmluvy zo strany objednávateľa. Depozit (alebo banková záruka) je určený na zabezpečenie náhrady škody a finančných nárokov objednávateľa, ktoré mu vzniknú v prípade  porušenia zmluvných povinností  zo strany zhotoviteľa. V prípade, ak zhotoviteľ poruší niektorú zo svojich povinností v zmysle  tejto Zmluvy, a ktorej porušenie zakladá  nárok na náhradu škody, zmluvnú pokutu alebo iný finančný nárok pre objednávateľa, objednávateľ má právo uspokojiť svoj nárok z hodnoty depozitu (alebo bankovej záruky). Objednávateľ sa zaväzuje vrátiť zhotoviteľovi depozit (alebo bankovú záruku) v plnej výške alebo jeho alikvotnú časť do konca mesiaca, ktorý nasleduje po mesiaci, kedy došlo k riadnemu odovzdaniu diela. Zhotoviteľ nemá právo požadovať vrátenie depozitu (alebo bankovej záruky) počas trvania  zmluvného vzťahu.

ČLÁNOK II
Východiskové údaje a podklady
2.1	Východiskovými podkladmi a údajmi pre uzavretie tejto Zmluvy sú:
a)	uchádzanie sa o nenávratný finančný príspevok (ďalej len „NFP“) z:
- z operačného programu Regionálny operačný program,
- prioritná os 4. Regenerácia sídel,
- opatrenie 4.1a Regenerácia sídel – samostatne dopytovo orientované projekty – obnova obcí postihnutých povodňami,
b)	kompletná dokumentácia z verejného obstarávania – podlimitná zákazka na uskutočnenie stavebných prác predmetu zákazky s názvom: „Revitalizácia centra obce Jakubova Voľa po povodniach“, vrátane oznámenia o vyhlásení verejného obstarávania – výzvy na predkladanie ponúk vo Vestníku verejného obstarávania; súťažných podkladov, 
c)	PD,
d)	Výkaz výmer – Rozpočet,
e)	informácie získané miestnou obhliadkou lokality budúceho realizovaného stavebného diela,
f)	akceptovanie upozornenia verejného obstarávateľa v procese verejného obstarávania záujemcov/uchádzačov, že okrem uvedených predpísaných príloh Zmluvy, je úspešný uchádzač povinný predložiť verejnému obstarávateľovi dôkazný dokument o zabezpečení dodávok asfaltového betónu na požadovaný rozsah predmetu zákazky a počas trvania doby zákazky podľa podmienok verejného obstarávania. Predložený dôkazný dokument o splnení požadovaných kvalitatívnych parametrov predmetu zákazky v súlade s technickými normami a predpismi vo vzťahu k technologickým požiadavkám objednávateľa (verejného obstarávateľa) na pokládku asfaltového betónu platnými v členských krajinách ES, t. j. na území SR platnej STN 736121 a súvisiacich predpisov predložiť vo forme napr.: zmluvy o budúcej zmluve; kúpnej zmluvy; prípadne objednávky potvrdenej druhou zmluvnou stranou; nie čestným prehlásením. Pokiaľ úspešný uchádzač má k dispozícii vlastnú výrobňou asfaltového betónu v dosahu spĺňajúcom STN od miesta realizácie stavebného diela, predloží o tom dôkazné dokumenty.
2.2	Východiskovými podkladmi pre zhotovenie diela sú podklady uvedené v bode 2.1 tohto Článku, a zároveň aj operatívne pokyny objednávateľa zhotoviteľovi počas zhotovenia stavebného diela.
2.3	Východiskové podklady pre zhotovenie diela sú pre zhotoviteľa záväznými, pokiaľ sa zmluvné strany nedohodnú inak.

ČLÁNOK III
Predmet zmluvy
3.1	Predmetom tejto Zmluvy je realizácia stavebného diela, resp. uskutočnenie stavebných prác stavebného diela: „Revitalizácia centra obce Jakubova Voľa po povodniach“.
3.2	Objektová sústava diela predstavuje:
SO 01 Rekonštrukcia miestnych komunikácií
SO 02 Výstavba a rekonštrukcia chodníkov
SO 03 Výstavba spevnenej plochy na zhromažďovanie občanov
SO 04 Úprava ríms na mostnom objekte
SO 05 Sadové úpravy a drobná architektúra
SO 06 Verejné osvetlenie
	
	Podrobné vymedzenie stavebného diela je uvedené:
	- v PD,
	- vo vyplnenom a ocenenom Výkaze výmer – Rozpočte.
3.3	Podrobná špecifikácia dodávky stavebných materiálov a prác pre realizáciu stavebného diela je uvedená vo vyplnenom a ocenenom Výkaze výmer - Rozpočte, ktorý je súčasťou ponuky do verejného obstarávania, t.j. podľa položkovitého rozpočtu úspešného uchádzača, ktorý je súčasťou Prílohy č.1,2 tejto Zmluvy.
ČLÁNOK IV
Rozsah a obsah predmetu zmluvy
4.1	Stavebné dielo identifikované v Článku III, bodoch 3.1 až 3.3 tejto Zmluvy a práce potrebné na jeho zhotovenie predstavujú konečný objem prác. Zhotoviteľ a objednávateľ sa dohodli, že ani jeden z nich nie je oprávnený jednostranne meniť dohodnutý rozsah prác podľa bodu 4.2 a 4.3 tohto Článku. 
4.2	Zhotoviteľ nevykoná žiadne práce ani nepoužije materiál nad rámec tejto Zmluvy bez predchádzajúceho písomného súhlasu objednávateľa.
4.3	Ak zhotoviteľ vykoná práce svojvoľne alebo svojvoľne použije materiál nad rámec tejto Zmluvy bez predchádzajúceho písomného súhlasu objednávateľa, takéto práce a použitý materiál nebudú uhradené objednávateľom zhotoviteľovi. 
4.4	Zhotoviteľ sa zaväzuje akceptovať možnosť požadovania prípadných naviac prác priamo súvisiacich s predmetným stavebným dielom, ak si to vyžiada podmienka sprevádzkovania diela a požadované naviac práce nie sú zahrnuté do Výkazu výmer - Rozpočtu, resp. PD. Zhotoviteľ a objednávateľ pristúpia na vzájomnú dohodu oceňovania týchto naviac prác, napr. oceňovanie: v zmysle položiek z ponukového rozpočtu – pokiaľ sa uvedená položka v rozpočte nachádza. Pokiaľ sa nenachádza – oceňovanie na základe ceny dohodnutej medzi objednávateľom a zhotoviteľom, pričom táto cena bude založená na ekonomicky oprávnených nákladoch. Všetky úpravy PD, nerealizované práce a naviac práce budú zhotoviteľom a stavebným dozorom objednávateľa zaznamenané, odsúhlasené a potvrdené v stavebnom denníku a budú slúžiť ako podklad pre uplatnenie zmien napr. formou písomného dodatku k tejto uzavretej Zmluve alebo napr. formou novej Zmluvy na naviac práce. Dodatky k tejto Zmluve musia byť uzavreté v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „zákon“ alebo „ZoVO“).
4.5	Zhotoviteľ podpisom tejto Zmluvy potvrdzuje, že sa s predmetom stavebného diela oboznámil v dostatočnom predstihu a že pri dodržaní odbornej starostlivosti si ho prezrel a tak ponúkol aj cenu diela uvedenú a dohodnutú  v tejto Zmluve ako konečnú cenu diela obsahujúcu v sebe všetky účelné a potrebné náklady na materiál a práce, ktorými sa dosiahne riadne a včasné ukončenie realizácie celého stavebného diela vymedzeného v tejto Zmluve, ako aj jeho účelné užívanie. Stavebné dielo bude zhotovené v centrálnej zóne obce Jakubova Voľa, bližšie viď. PD.

ČLÁNOK V
Spôsob zhotovenia predmetu zmluvy
5.1	Predmet tejto Zmluvy – stavebné dielo musí byť vyhotovené na vysokej kvalitatívnej úrovni stavebno-montážnych prác, pri dodržaní parametrov projektu, platných  STN EN, podmienkami pri dodržaní BOZP a PO, súvisiacich noriem a predpisov, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov v SR.
5.2	Zmluvné strany sa dohodli, že zhotoviteľ vykoná stavebné dielo vo vlastnom mene a na vlastnú zodpovednosť. Podiel plnenia zo zmluvy, ktorý bude zhotoviteľ zabezpečovať subdodávateľsky je: 43,8 % (spolu max. 50 %) z ceny celkom bez DPH, čo činí vo finančnom vyjadrení 89 749,85,- € bez DPH. Rozpis prác realizovaných subdodávateľsky je uvedený v Prílohe č.3 tejto Zmluvy. Zhotoviteľ týmto prehlasuje, že všetci uvedení subdodávatelia sú oprávnení uskutočňovať stavebné práce uvedené v subdodávke; majú dostatočné skúsenosti s realizovaním stavebných prác uvedených v subdodávke.
Pokiaľ zhotoviteľ bude chcieť zmeniť niektorého zo subdodávateľov uvedeného v Prílohe č.3, musí požiadať objednávateľa a stavebného dozora o schválenie a zdokladovať, že nový subdodávateľ je oprávnený uskutočňovať stavebné práce uvedené v subdodávke; má dostatočné skúsenosti s realizovaním stavebných prác uvedených v subdodávke.
5.3	Zhotoviteľ prehlasuje, že má odborné znalosti a patričnú spôsobilosť vzťahujúcu sa k predmetu tejto Zmluvy. Sú mu známe všetky príslušné predpisy, vyhlášky, zákony a normy ktoré sú platné v SR a bezprostredne súvisia s realizáciou predmetu tejto Zmluvy.
5.4	Zhotoviteľ je povinný denne viesť stavebný denník s očíslovanými listami, ktorý obsahuje dva oddeliteľné prepisy, do ktorého bude zapisovať všetky skutočnosti rozhodujúce pre  zhotovenie diela, ktorý bude trvalo prístupný na stavbe kompetentným osobám.
5.5	Objednávateľ je povinný cestou stavebného dozoru sledovať obsah stavebného denníka a k zápisom sa vyjadrovať do 5-tich pracovných dní. Pokiaľ sa stavebný dozor ani na výzvu zhotoviteľa nevyjadrí k zápisu v stavebnom denníku znamená to, že so zápisom súhlasí a zhotoviteľ môže pokračovať v prácach. Zhotoviteľ je povinný vyzvať stavebný dozor 3 pracovné dni vopred k prevzatiu prác, ktoré budú zakryté alebo sa stanú neprístupnými a zároveň tieto práce dostatočne preukázateľne fotograficky zdokumentuje. Ak tak zhotoviteľ neurobí, je povinný na požiadanie objednávateľa alebo stavebného dozoru tieto práce odkryť na vlastné náklady. Ak objednávateľ bude dodatočne požadovať odkrytie prác, je zhotoviteľ povinný odkrytie vykonať na náklady objednávateľa. V prípade, že sa pri dodatočnej kontrole zistí, že práce neboli riadne vykonané, práce na odkrytí a oprave uhradí zhotoviteľ.
5.6	Počas realizácie stavebnomontážnych prác znáša nebezpečenstvo škody na zhotovovanom diele zhotoviteľ. V prípade poškodenia jestvujúcich konštrukcií pri vykonávaní stavebných prác zhotoviteľom, ten musí tieto dať do pôvodného stavu, resp. vyhovujúceho stavu, čo bude odsúhlasené objednávateľom, a to vo vzájomne dohodnutej lehote (táto lehota musí byť primeraná vo vzťahu k harmonogramu realizácie diela tak, aby nebol narušený záväzný termín ukončenia realizácie diela – predmetu tejto Zmluvy) medzi objednávateľom a zhotoviteľom, najneskôr však do termínu odovzdávacieho a preberacieho konania.
5.7	Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov a ostatných osôb ním pozvaných na stavbu počas jej realizácie a za sledovanie a dodržiavanie predpisov bezpečnosti práce a ochrany zdravia pri práci a požiarnej ochrany. Zhotoviteľ sa zaväzuje dodržiavať zákon NR SR č. 82/2005 Z. z. o nelegálnej práci a nelegálnom zamestnávaní.
5.8	Zhotoviteľ je povinný použiť pre realizáciu diela len materiály a výrobky v zmysle PD a oceneného Výkazu výmer - Rozpočtu s prípadnými ekvivalentmi uvedenými v Rozpočte, ktoré majú také vlastnosti, aby po dobu životnosti zrealizovaného diela bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia a bezpečnosti pri užívaní a pod.. 
5.9	Zhotoviteľ je vlastníkom týchto materiálov a výrobkov až do ich zabudovania – namontovania a ich zaplatenia, pokiaľ materiál nebol uhradený priamo objednávateľom.
5.10	V priebehu prác zhotoviteľa musí byť na stavenisku v prípade potreby prítomný zodpovedný pracovník zhotoviteľa (odborne spôsobilá osoba – stavbyvedúci), ktorý bude mať právomoc a povinnosť riešiť prípadné problémy vzniknuté v priebehu výstavby. 
5.11	Zhotoviteľ poverí trvalým riadením stavebných prác na stavenisku stavbyvedúceho s dostatočnými skúsenosťami a kvalifikáciou – napr. oprávnením na výkon stavbyvedúceho v zmysle zákona č.138/1992 Zb. o autorizovaných architektoch a autorizovaných stavebných inžinieroch v aktuálnom znení, resp. ekvivalentným dokladom.
Odborne spôsobilá osoba (stavbyvedúci) zodpovedná za realizáciu stavebného diela za zhotoviteľa je: Ing. Štefan Dzivý Balucha.
5.12	 Zmluvné strany sa dohodli, že počas celej výstavby stavebného diela, až do riadneho odovzdania diela objednávateľovi, je objednávateľ a ním poverené osoby kedykoľvek oprávnený vstúpiť na stavenisko. 
5.13	V prípade, že s vykonaním diela je spojená povinnosť vykonať kontrolu zabudovaných materiálov, vykonať skúšky a pod., zhotoviteľ vykoná všetky kontroly, skúšky a pod. a výsledky bezodkladne odovzdá objednávateľovi alebo stavebnému dozorovi a súhrnne pri odovzdávaní diela všetky dokumenty, certifikáty, vyhlásenia o zhode a pod..
5.14	Zhotoviteľ je povinný bez ďalších náhrad pravidelne po celý čas realizácie stavebného diela odpratávať zo staveniska stavebný odpad vznikajúci pri jeho činnosti. 
5.15	Nakladanie s odpadmi je zhotoviteľ povinný realizovať v súlade so zákonom č. 223/2001 Z. z. o odpadoch a o zmene a doplnení niektorých zákonov v znení neskorších predpisov zákonov a podľa podmienok uvedený v povolení na realizáciu stavby, t.j. vrátane dokladovania o naložení s odpadom. Vznikajúci odpad z použitých materiálov a demolácií zatriedi podľa katalógu odpadov (Príloha č.1 Vyhlášky Ministerstva životného prostredia Slovenskej republiky č. 284/2001 Z. z.). Náklady na odstránenie odpadu musia byť zhotoviteľom kalkulované v celkovej cene predmetu tejto Zmluvy. Zhotoviteľ sa zaväzuje, že stavebnú suť uloží na organizovanú skládku odpadu a materiály vhodné na recykláciu (druhotné suroviny) odovzdá do príslušných zberní surovín. Doklady o tom predloží objednávateľovi pri čiastkovej fakturácii a súhrnne pri odovzdávacom a preberacom konaní.      
5.16	Objednávateľa bude v zmysle príslušných ustanovení zákona č. 50/1976 Zb. o územnom plánovaní a stavebnom poriadku v znení neskorších predpisov pri realizácii stavebného diela zastupovať stavebný dozor. Pred začatím prác objednávateľ zašle písomnú informáciu zhotoviteľovi o stavebnom dozore. Stavebný dozor bude oprávnený vydávať záväzné pokyny (ďalej „pokyny“) v mene objednávateľa, ktoré môžu byť potrebné pre realizáciu stavebného diela a pre odstránenie akýchkoľvek vád. Zhotoviteľ je povinný dodržiavať pokyny a rozhodnutia stavebného dozoru počas celej doby trvania tejto zmluvy. Stavebný dozor bude vykonávať osoba určená objednávateľom, ako občasný technický dozor investora, pričom bude zastupovať objednávateľa pri rokovaniach so zhotoviteľom, stavebným úradom a ďalšími do úvahy prichádzajúcimi orgánmi a organizáciami. Je oprávnený vydať pracovníkom zhotoviteľa príkaz na prerušenie práce, pokiaľ zodpovedný zástupca zhotoviteľa nie je dosiahnuteľný, ak je ohrozená bezpečnosť uskutočňovanej stavby, život alebo zdravie pracujúcich na stavbe, ak hrozia iné vážne hospodárske škody a pod.. 
5.17	Meno a priezvisko stavebného dozoru objednávateľa (v prípade jeho zmeny) oznámi písomne objednávateľ zhotoviteľovi po nadobudnutí účinnosti tejto Zmluvy, najneskôr však dňom fyzického začiatku realizácie diela.
5.18	Zhotoviteľ je povinný ihneď ako sa dozvedel o vzniku akejkoľvek udalosti, ktorá bráni alebo sťažuje realizáciu predmetu tejto Zmluvy s dôsledkami predĺženia zmluvnej lehoty zhotovenia diela informovať objednávateľa a predmetnú skutočnosť zaznamenať do stavebného denníka vedeného zhotoviteľom.
5.19	Zhotoviteľ je povinný vyhotovovať elektronickú fotodokumentáciu počas realizácie predmetu tejto Zmluvy. Zhotoviteľ sa zaväzuje vyhotovovať elektronickú fotodokumentáciu každým dňom, počas ktorého dochádza k realizácii predmetného diela. 
5.20	Zhotoviteľ sa zaväzuje odovzdávať objednávateľovi a stavebnému dozorovi vyhotovenú elektronickú fotodokumentáciu na CD/DVD nosiči (po jednom vyhotovení) pravidelne v týždňových intervaloch počas obdobia realizácie predmetného diela. Za týždňový interval sa považuje ukončený pracovný týždeň, v ktorom zhotoviteľ realizoval predmet tejto Zmluvy. Po ukončenom pracovnom týždni podľa predchádzajúcej vety odovzdá zhotoviteľ objednávateľovi a stavebnému dozorovi vyhotovenú elektronickú fotodokumentáciu najneskôr do troch kalendárnych dní. 
5.21	Zhotoviteľ sa zaväzuje odovzdať vyhotovenú elektronickú fotodokumentáciu do rúk oprávneného zástupcu objednávateľa uvedeného v Článku XIV, bode 1. tejto Zmluvy a do rúk stavebného dozora uvedeného v Článku V., bode 5.17 tejto Zmluvy.
5.22	Zhotoviteľ berie na vedomie, že v prípade nedodržania postupov uvedených v bodoch 5.19 až 5.21 tohto Článku, si objednávateľ uplatní nárok na zmluvnú pokutu uvedenú v Článku XV, bode 15.10 tejto Zmluvy.
5.23	Zhotoviteľ berie na vedomie, že ak objednávateľovi bude krátený nenávratný finančný príspevok z dôvodu toho, že zhotoviteľ nevyhotovil elektronickú fotodokumentáciu, ktorá evidentne dokladuje postupný priebeh realizácie diela a jeho častí resp. z akýchkoľvek iných dôvodov (neukončenie prác v stanovenej lehote, porušenie PD atď.) na strane zhotoviteľa, objednávateľ je oprávnený si nárokovať u zhotoviteľa vrátenie už uhradených finančných prostriedkov alebo si jednostranne započítať krátenú sumu nenávratného finančného príspevku oproti vyfakturovanej sume zhotoviteľom podľa Článku VIII, bod 8.5 tejto Zmluvy, s čím zhotoviteľ bez výhrad súhlasí. 

ČLÁNOK VI
Odovzdanie a prevzatie staveniska
6.1	Objednávateľ vytýči, resp. určí hranice staveniska, umožní zhotoviteľovi vstup na pozemky nachádzajúce sa na stavenisku.
6.2	Objednávateľ sa zaväzuje odovzdať a zhotoviteľ sa zaväzuje prevziať stavenisko pre realizáciu predmetného diela po nadobudnutí účinnosti tejto Zmluvy a to do piatich pracovných dní po obdržaní písomnej výzvy objednávateľa na prevzatie staveniska.
	Objednávateľ sa zaväzuje odovzdať zhotoviteľovi stavenisko, na ktorom sa bude realizovať predmet tejto Zmluvy na základe písomného Záznamu z odovzdania a prevzatia staveniska, ktorého návrh pripraví objednávateľ.
	V zázname budú zaznamenané konkrétne doklady, rozhodnutia a bude jednoznačne vymedzený rozsah odovzdaného staveniska. 
6.2.1	Súčasťou odovzdania staveniska budú platné podklady pre vytýčenie podzemných inžinierskych sietí a vedení, overené ich správcami v polohopise a výškopise. Objednávateľ zároveň pri odovzdaní staveniska písomne oznámi zhotoviteľovi, ktoré podzemné vedenia a inžinierske siete, okrem zakreslených v projektovej dokumentácii, sa na stavenisku nachádzajú a ktoré boli vybudované v dobe medzi spracovaním projektovej dokumentácie a začatím stavebných prác. 
6.3	Objednávateľ odovzdá zhotoviteľovi najneskôr pri odovzdaní staveniska 1 sadu kompletnej PD  2x v tlačenej forme a 1x v digitálnej forme vo formáte .dgn  alebo .dwg.
	Zhotoviteľ berie na vedomie, že objednávateľ nemá k dispozícii geodetický elaborát ani polygónový ťah s presnými súradnicami objektov, šachiet a pod. tvoriacich stavebné dielo. Z uvedeného dôvodu zhotoviteľ vytýči stavebné dielo na základe PD. Zhotoviteľ je pritom povinný umiestniť a realizovať jednotlivé časti stavebného diela na parcelách v zmysle stavebného povolenia a v zmysle mapových podkladov o ktoré môže požiadať objednávateľa. Zhotoviteľ je zodpovedný za správnosť polohy, výšok, rozmerov a umiestnenia všetkých objektov stavby	vzhľadom na vyššie uvedené. Pokiaľ sa kedykoľvek v priebehu vykonávania prác zistí chybná poloha, chybné výšky, rozmery alebo umiestnenie akejkoľvek časti stavebného diela, ku ktorým došlo z dôvodov na strane zhotoviteľa, zhotoviteľ je povinný takú vadu na vlastné náklady odstrániť ku spokojnosti objednávateľa, či už je k náprave vyzvaný stavebným dozorom alebo nie. Pokiaľ však chyba vznikla použitím nesprávnych údajov, písomne odovzdaných objednávateľom, potom náklady na zvýšenie zmluvnej ceny prípadne na úpravu ostatných zmluvných podmienok znáša objednávateľ. Kontrola vytýčenia alebo akejkoľvek výšky vykonaná objednávateľom nezbavuje zhotoviteľa jeho zodpovednosti za presnosť vytýčenia. Zhotoviteľ je povinný starostlivo udržiavať všetky smerové a výškové body, zameriavacie konštrukcie, vytyčovacie kolíky, klince a ďalšie predmety, prípadne označenia použité pre vytyčovanie objektov. Objednávateľ pri  odovzdaní staveniska odovzdá zhotoviteľovi základné smerové a výškové body a vytyčovacie výkresy objektov. Zároveň odovzdá katastrálnu mapu miesta realizácie diela pre jeho presnú identifikáciu. 
6.4	Zhotoviteľ sa zaväzuje, že pre zariadenie staveniska využije len priestor určený objednávateľom.
6.5	Zhotoviteľ si zabezpečí prípadné stráženie a osvetlenie staveniska počas realizácie stavebného diela na vlastné náklady.
6.6	Objednávateľ nezodpovedá za prípadné straty a škody, ktoré vzniknú v dôsledku nezabezpečenia stráženia staveniska zhotoviteľom.
6.7	Zhotoviteľ vykoná také opatrenia, aby bolo stavenisko a jeho časti vhodne zabezpečené tak, aby nedochádzalo ku škodám, ktoré vzniknú odcudzením, poškodením alebo inou formou vandalizmu na predmete diela počas trvania tejto Zmluvy. V prípade, že dôjde ku vzniku škody odcudzením, poškodením alebo inou formou vandalizmu na predmete tejto Zmluvy alebo jeho časti, potom za túto škodu v celom rozsahu zodpovedá zhotoviteľ.
6.8	Zhotoviteľ je v prípade zhotovovania stavebného diela na mieste prístupnom tretím subjektom povinný primeraným a preukázateľným spôsobom zabezpečiť informovanosť tretích subjektov o prebiehajúcich prácach na stavenisku, ako aj vytvoriť prostriedky zamedzenia vstupu týchto osôb na stavenisko.
6.9	Za pohyb osôb na stavenisku zodpovedá výlučne zhotoviteľ.
6.10	Zhotoviteľ sa zaväzuje, že umožní vstup na stavenisko zamestnancom kontrolných orgánov Slovenskej republiky, pod dohľadom stavbyvedúceho alebo majstra, s cieľom odsúhlasiť alebo skontrolovať priebeh prác. Zhotoviteľ je povinný vytvoriť oprávneným kontrolným zamestnancom primerané podmienky na riadne a včasné vykonanie kontroly, riadne predkladať všetky vyžiadané informácie a listiny týkajúce sa realizácie predmetu tejto Zmluvy.
6.11	Zhotoviteľ musí vykonať také opatrenia počas realizácie diela, aby nedochádzalo k porušovaniu dobrých mravov (nepoužívanie alkoholických nápojov, drog, zamedzenie nevhodného správania, a pod.)
6.12	Objednávateľ neposkytne zhotoviteľovi miesto napojenia sa na elektrickú energiu pre potreby výstavby. Zhotoviteľ je povinný si zabezpečiť elektrickú energiu pre potreby výstavby na vlastné náklady.
6.13	Objednávateľ neposkytne zhotoviteľovi odberný bod vody pre potreby výstavby. Zhotoviteľ je povinný si zabezpečiť odberný bod vody pre potreby výstavby na vlastné náklady.
6.14	Objednávateľ a stavebný dozor si vyhradzujú právo na odsúhlasenie zariadenia staveniska a postupu realizácie zhotoviteľa.
6.15	Zhotoviteľ je povinný vypratať stavenisko najneskôr ku dňu písomného odovzdania a prevzatia diela.
ČLÁNOK VII
Cena predmetu zmluvy
7.1	Cena za zhotovenie diela v rozsahu Článku III tejto Zmluvy je dojednaná dohodou zmluvných strán na základe ponuky do verejného obstarávania – na základe listinnej podoby vyplneného a oceneného Výkazu výmer – Rozpočtu úspešným uchádzačom – zhotoviteľom, ktorý je súčasťou Prílohy č.1, 2 tejto Zmluvy.
7.2	Cena je pevná a spracovaná v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
7.3	Cena je spracovaná na základe podstatných, funkčných, kvalitatívnych a dodacích podmienok určených v PD, Výkaze výmer - Rozpočte. 
7.4	Zhotoviteľ ocenil všetky položky Výkazu výmer a prehlasuje, že nijako nedovolene nepozmenil Výkaz výmer.  
7.5	Zhotoviteľ prehlasuje, že cena stavebného diela v sebe obsahuje všetky potrebné a účelné náklady na materiál a práce, ktoré sú potrebné a účelné pre vykonanie stavebného diela s prihliadnutím na povahu diela v rozsahu výkazu výmer.
7.6	Cena za celý predmet tejto Zmluvy činí:	
204 908,33 € bez DPH, slovom dvestoštyritisíc deväťstoosem 33/100
	40 981,67 € DPH 20%, slovom štyridsaťtisíc deväťstoosemdesiatjeden 67/100
	245 890,00 € s DPH, slovom dvestoštyridsaťpäťtisíc osemstodeväťdesiat 00/100     
7.7	Súčasťou ceny predmetu tejto Zmluvy – stavebného diela sú všetky náklady súvisiace s realizáciou a úspešným odovzdaním stavebného diela objednávateľovi (základné a vedľajšie rozpočtové náklady + režijné náklady + primeraný zisk + nepredvídateľné náklady nakoľko sa jedná aj o rekonštrukciu a pod. rozložené rovnomerne vo všetkých cenách a sadzbách jednotlivých položiek Výkazu výmer – Rozpočtu). Cena v požadovanom členení (bez DPH, sadzba a výška DPH 20% a vrátane DPH v €) musí vychádzať z oceneného Výkazu výmer. 
	Pokiaľ z popisu položiek vo Výkaze výmer nevyplýva inak, jednotkové ceny obsahujú:
•	náklady na zriadenie, údržbu a likvidáciu zariadenia staveniska, skladov, kancelárií a ostatného vybavenia zhotoviteľa (vrátane prípadných poplatkov za elektrinu, vodného a stočného, tlače a kopírovania, spotrebného materiálu a telekomunikačných poplatkov), ktoré si zriadi zhotoviteľ pred začatím prác a počas výstavby,  
•	náklady na adekvátne zabezpečenie zariadenia staveniska resp. materiálových skladov zhotoviteľa proti odcudzeniu počas lehoty výstavby, vrátane nákladov na strážnu službu,
•	náklady na provizórne oplotenie staveniska, resp. objektov, kde sa realizujú práce podľa dohody s objednávateľom,
•	náklady na podrobné vytýčenie diela zhotoviteľom,
•	náklady na vytýčenie všetkých podzemných vedení ich správcami, vrátane nákladov na výkon dozoru správcami počas realizácie prác, prípadne ostatných poplatkov a ich sondáž pred realizáciou, dotknutých realizáciou stavebného diela,
•	náklady na zaobstaranie akýchkoľvek iných potrebných povolení (okrem stavebných povolení) pred zahájením prác, vrátane poplatkov,
•	všetky náklady na nákup/zaobstaranie materiálov bez ohľadu na to, či sú vo výkazoch samostatne uvedené alebo nie, príslušenstvo a pomocné stavebné materiály, 
•	náklady na vertikálny a horizontálny presun akýchkoľvek hmôt v akýchkoľvek množstvách (materiálu na zabudovanie, výrobkov, zeminy z výkopu, ornice, odstránených podkladov a povrchov spevnených a nespevnených komunikácií/chodníkov, pomocného a podružného materiálu, vyčerpanej vody z rýh a stavebných jám a pod.) na stavenisku a mimo staveniska vrátane poplatkov,
•	náklady na nakládku/vykládku a odvoz prebytočnej zeminy na skládku, vrátane  poplatkov za zneškodnenie  nebezpečného odpadu do akejkoľvek vzdialenosti vrátane poplatkov za uloženie na skládke,
•	náklady na presun hmôt na medzidepónie v oboch smeroch, vrátane nakládky, vykládky a poplatkov, vrátane nákladov za zriadenie a udržiavanie medzidepónií,
•	náklady na zriadenie a odstránenie všetkých dočasných a pomocných prác a diel ako napr. lešenie, podoprenie, hradenie, paženie stavebných jám a rýh vrátane prípadného použitia štetovnicových stien a pod., 
•	náklady napr. na vymedzovacie objímky a koncové manžety pri pretláčaných potrubiach,
•	náklady na stratné,
•	náklady na vybavenie, zaistenie, osvetlenie a vykurovanie pracovísk, strojov, pomocného náradia, mechanizácie, lešení, skladovacích plôch a priestorov a pracovných prístreškov zhotoviteľa,
•	náklady na ochranu nadväzujúcich alebo susediacich pozemkov proti znečisteniu alebo poškodeniu a ich odstránenie,
•	náklady na čistenie komunikácií, ktoré budú znečistené vlastnou stavebnou činnosťou počas celej doby výstavby v zmysle platných predpisov vrátane likvidácie odpadov,
•	náklady na zriadenie a odstránenie debnenia všetkého druhu pri betonárskych prácach vrátane dodávky debniaceho materiálu,
•	náklady na prípadné dočasné prevedenie, čerpanie alebo obtokovanie vody v tokoch, jestvujúcich objektoch stavby vrátane zhotovenia, prevádzkovania a odstránenia dočasných hrádzok, čerpacej techniky a prepojení z akéhokoľvek materiálu a potrubí potrebných na dočasné prevedenie vody, ako aj vrátane nákladov na čerpanie týchto vôd, 
•	náklady na čerpanie podzemných vôd z rýh a stavebných jám, vrátane zaistenia povolenia, vrátane nákladov na realizovanie čerpacích studní, dodávky čerpadiel, výtlačných potrubí, drenážnych potrubí a poplatkov za vypúšťanie a prípadné čistenie v zmysle platnej legislatívy a vrátane nákladov na zaistenie náhradných zdrojov napájania a ich prevádzky,
•	náklady na ochranné opatrenia pre vykonané práce až do doby ich prevzatia objednávateľom,
•	náklady na výkony kompletizácie stavebnej a technologickej časti stavby,
•	všeobecné riziká ako napr. sťažené vykopávky, lepivosť, sťažené dopravné podmienky, územné vplyvy, prevádzkové vplyvy, 
•	všetky mzdové a vedľajšie mzdové náklady, dane, náklady na vlastný dozor, odmeny, odlučné, cestovné a vedľajšie položky a výdaje,
•	náklady na zabezpečenie súladu s požiadavkami na ochranu zdravia a bezpečnosti pri práci (pažiace boxy, fošne, laty, rebríky, zabezpečenie výkopov, ochranné rukavice, prilby, obuv, a pod.)
•	náklady na zabezpečenie súladu s požiadavkami ochrany životného prostredia a likvidácie odpadov, vrátane čistenia komunikácií od vlastnej stavebnej činnosti,
•	náklady na zabezpečenie súladu s požiadavkami systému riadenia kvality,
•	náklady na prípadné zabezpečenie požiadaviek cestných a dopravných orgánov (nákup/lízing, osadenie a údržba dočasných dopravných značiek, zábradlí, osvetlení výkopov, obnova trvalého dopravného značenia a pod.) vrátane vyhotovenia a schválenia projektu organizácie dopravy a s tým súvisiace poplatky,
•	náklady na zákonnú likvidáciu odpadov vrátane všetkých poplatkov, vrátane odovzdania dokladov o ich nakladaní objednávateľovi,
•	náklady na vykonanie všetkých skúšok, monitoringov, kontrol, atestov, odborných prehliadok, revízií (vrátane prvej úradnej skúšky vyhradených technických zariadení, ak to bude potrebné) vrátane zabezpečenia a likvidácie skúšobných médií,
•	náklady súvisiace so zabezpečením požiadaviek požiarnej ochrany,
•	náklady na vypracovanie Kontrolného a skúšobného plánu, plánu individuálnych a komplexných skúšok, vrátane nákladov na prípadné overenie konštrukčnej dokumentácie vyhradených technických zariadení na Technickej inšpekcii, resp. inej oprávnenej osoby,
•	náklady na uzavretie Poistnej zmluvy na krytie rizík zo stavebnej výroby pri realizácii stavebného diela a živelných pohrôm,
•	náklady na prípadné vypracovanie podrobnejšej projektovej dokumentácie zhotoviteľa, pokiaľ bude pre zhotoviteľa potrebná,
•	náklady na zaznamenanie zmien a odchýlok od pôvodnej PD,
•	predkladanie dokladov k odovzdávaciemu a preberaciemu konaniu stavebného diela (stavebný denník, atesty, certifikáty, vyhlásenia o zhode zabudovávaných výrobkov, predpísané protokoly o skúškach a revízie, doklady o zákonnej likvidácii odpadov, dokumentácia skutočného vyhotovenia, porealizačné geodetické zameranie jednotlivých stavebných objektov a pod. podľa pokynov objednávateľa) v zmysle Článku XI bod 11.6 tejto Zmluvy.
7.8	Cena za stavebné dielo je stanovená ako cena maximálna a konečná počas platnosti tejto Zmluvy na rozsah prác podľa predloženého výkazu výmer a sú v nej zahrnuté všetky náklady, dodávky a práce zhotoviteľa spojené s vykonaním diela podľa Článku III, IV a VII tejto Zmluvy. Cena sa nesmie meniť z akýchkoľvek dôvodov na strane zhotoviteľa počas celej zmluvnej lehoty realizácie stavebného diela, t. j. je pevná. Pri prípadnej zmene sadzby DPH je oprávnený zhotoviteľ upraviť fakturačnú cenu s DPH, platnú v čase fakturácie o novú výšku DPH.      
7.9	Oceňovanie prípadných naviac prác je stanovené v Článku IV, bode 4.6 tejto Zmluvy.
	K zmene ceny môže dôjsť:
7.9.1 v prípade rozšírenia alebo zúženia predmetu Zmluvy vyvolaného objednávateľom a písomne schváleného štatutárnym orgánom objednávateľa,
7.9.2 pri zmene technického riešenia, písomne schváleného štatutárnym orgánom objednávateľa,
7.9.3 pri zmene zákonnej sadzby DPH,
7.9.4 pri zmene colných poplatkov a dovoznej prirážky, a to len u výrobkov a prác, ktoré nie sú dostupné na území Slovenskej republiky, prípadne pri výhodnosti dovozu oproti domácej ponuke, čo musí zhotoviteľ preukázať,
7.9.5 pri zmene lehoty a termínu ukončenia stavebného diela z dôvodov na strane objednávateľa, vtedy bude cena upravená o indexy stavebných prác určených Štatistickým úradom Slovenskej republiky,
7.9.6 v prípade zmeny cenových vstupov (devalvácia a podobne), objednávateľ pristúpi k úprave ceny až po prekročení preukázateľnej celkovej ročnej inflácie o viac ako 8 %, ktorej výška je vyhlasovaná Štatistickým úradom Slovenskej republiky.
7.10	Ostatné zmeny ceny nie sú prípustné.
 	
ČLÁNOK VIII
Platobné podmienky
8.1	Predmet tejto Zmluvy bude financovaný z vlastných prostriedkov objednávateľa, štátneho rozpočtu SR a z EÚ – v prípade, že predkladaný projekt o NFP bude schválený. 
NFP je:
- z operačného programu Regionálny operačný program
- prioritná os 4. Regenerácia sídel
8.2	Objednávateľ na plnenie tejto Zmluvy neposkytne zhotoviteľovi preddavok ani zálohu. Úhrada za vykonanie diela v zmysle tejto Zmluvy bude realizovaná formou bezhotovostného platobného styku.
8.3	V zmysle podmienok Inštrukcií k vypracovávaniu Žiadosti o platbu (ďalej len „ŽoP“) v rámci Regionálneho operačného programu (ďalej len „ROP“), pre zvolený systém financovania projektu a stavebného diela, má zhotoviteľ právo na priebežnú čiastkovú fakturáciu za vykonané práce súvisiace s plnením predmetu tejto Zmluvy, pokiaľ zrealizuje stavebné práce z oprávnených nákladov projektu vo výške min. 20% zo zmluvnej ceny stavebného diela. Uvedený min. limit finančnej prestavanosti 20% neplatí v prípade faktúry, resp. faktúr, ktoré budú predmetom refundačnej žiadosti o platbu (termínové vystavenie fakturačných podkladov určí objednávateľ). 
8.4	Pred vystavením faktúry zhotoviteľa, vykonané práce predloží zhotoviteľ na kontrolu prostredníctvom Zisťovacieho protokolu o vykonaných stavebných prácach a Súpisu vykonaných stavebných prác stavebnému dozoru a objednávateľovi, ktorí tieto vykonané  práce najskôr skontrolujú. 
8.5	Vystaveniu a úhrade príslušnej vystavenej faktúre objednávateľom zhotoviteľovi predchádza odsúhlasenie Zisťovacieho protokolu o vykonaných stavebných prácach a Súpisu vykonaných stavebných prác stavebným dozorom a objednávateľom v bezchybnej podobe, a to v lehote obyčajne do 5 pracovných dní od ich obdržania. 
8.6	Faktúra musí obsahovať náležitosti daňového dokladu. Súčasťou faktúry musia byť aj odsúhlasené fakturačné podklady stavebným dozorom a objednávateľom.
Faktúra bude vystavená v 6 origináloch a musí obsahovať všetky náležitosti požadované príslušnými všeobecne záväznými právnymi predpismi a poskytovateľom NFP podľa tejto zmluvy.
8.7	Objednávateľ požaduje, aby vystavená faktúra zhotoviteľom obsahovala minimálne nasledujúce náležitosti, a to:
- meno a adresu sídla, miesto podnikania, prípadne prevádzkarne zhotoviteľa, ktorý realizuje stavebné dielo, a jeho identifikačné číslo, identifikačné číslo pre daň, daňové identifikačné číslo,
- číslo Zmluvy, vrátane prípadného dodatku k Zmluve,
- dátum vyhotovenia faktúry, dátum splatnosti faktúry a dátum zdaniteľného plnenia,
- meno a adresu sídla objednávateľa realizácie stavebného diela,
- poradové číslo faktúry,
- fakturovanú cenu bez DPH, hodnotu DPH a celkovú fakturovanú  cenu v €,
- označenie peňažného ústavu  a číslo účtu, na ktorý sa má platiť,
- pečiatka a podpis oprávnenej osoby,
- text fakturácie s uvedením min. názvu stavebného diela a prípadne projektu, o financovanie ktorého sa objednávateľ uchádza.
8.8	Objednávateľ požaduje, aby zhotoviteľ ku každej vystavenej faktúre priložil:
- Krycí list rozpočtu, 
- Zisťovací protokol o vykonaných stavebných prácach, 
- Súpis vykonaných stavebných prác týkajúcich sa príslušného fakturačného obdobia,
- fotodokumentáciu na CD týkajúcu sa prác uvedených v príslušných fakturačných podkladoch,
- výkresy a iné doklady (napr. geodetické zameranie), ktoré sú potrebné pre preukázanie druhu a rozsahu práce,
- v prípade potreby – ich fakturácie, zhotoviteľ priloží aj doklady o uložení stavebnej sute na organizovanú skládku odpadu a doklady o uložení materiálov vhodných na recykláciu (druhotné suroviny) do príslušných zberných surovín. Zhotoviteľ sa zaväzuje predložiť k listinnej podobe aj elektronickú verziu faktúr s prílohami vo formáte .xls na CD/DVD nosiči,
Objednávateľ vráti faktúru, ak táto neobsahuje náležitosti daňového dokladu, resp. neobsahuje náležitosti dohodnuté v tejto Zmluve, alebo porušuje zmluvné podmienky.
8.9	Objednávateľ je povinný takúto faktúru vrátiť zhotoviteľovi počas plynutia lehoty splatnosti. Vrátením faktúry sa preruší splatnosť faktúry a nová splatnosť začne plynúť od doručenia novej, opravenej faktúry zhotoviteľom objednávateľovi.
8.10	Zhotoviteľ je povinný doručiť vystavenú faktúru s jej odsúhlasenými povinnými prílohami stavebným dozorom objednávateľovi a stavebnému dozorovi do nasledujúceho kalendárneho dňa po jej vystavení, inak má objednávateľ právo požadovať od zhotoviteľa opätovné vyhotovenie faktúry s aktuálnym dátumom a jej opätovné doručenie v zmysle predchádzajúcej časti tejto vety. Uvedená povinnosť zhotoviteľa vyplýva z podmienok Inštrukcií k vypracovávaniu ŽoP v rámci ROP, pre zvolený systém financovania projektu a stavebného diela, aby mal objednávateľ čas na prípravu ŽoP.
8.11	Úhrada za zrealizované stavebné dielo alebo jeho časť, v zmysle fakturačných podkladov zhotoviteľa bude vykonaná na základe:
-	skutočne vykonaných a stavebným dozorom prevzatých prác, 
-	miestneho zisťovania a kontroly fakturačných podkladov, ktoré predloží zhotoviteľ stavebnému dozorovi a objednávateľovi,
-	vecnej, formálnej a obsahovej správnosti faktúry s fakturačnými podkladmi uvedenými v bode 8.9 tejto Zmluvy,
-	schválenej ŽoP v rámci RO pre ROP, ktorej súčasťou bude aj príslušná faktúra s fakturačnými podkladmi.  
8.12	Platobná povinnosť objednávateľa sa považuje za splnenú v deň, keď bude na účte zhotoviteľa pripísaná z jeho bankového účtu príslušná platba v súlade s ods. 2 § 339 Obchodného zákonníka.  
8.13	Objednávateľ je povinný uhradiť zhotoviteľovi odmenu len za skutočne vykonané práce vyúčtované v zmysle ponukového rozpočtu – oceneného Výkazu výmer, podrobne špecifikovaného v Prílohe č.1, 2 k tejto Zmluve.
8.14	Zhotoviteľ sa zaväzuje, že nezrealizované práce a dodávky odsúhlasené objednávateľom a stavebným dozorom budú z ceny diela odpočítané (nebudú fakturované), a to v cene v akej sú zahrnuté do ponukového rozpočtu – oceneného Výkazu výmer - Rozpočtu. 
8.15	Práce a náklady naviac prác, ktoré neboli zahrnuté do ponukového rozpočtu – oceneného Výkazu výmer - Rozpočtu možno účtovať iba vtedy, ak ich písomne vopred schváli objednávateľ.
8.16	V zmysle podmienok Inštrukcií k vypracovávaniu ŽoP v rámci OP, pre zvolený systém financovania projektu a stavebného diela si zmluvné strany dohodli maximálnu 60 dňovú splatnosť faktúr, pričom sa táto doba počíta odo dňa doručenia faktúry objednávateľovi podľa § 340 b) Obchodného zákonníka. O dátume úspešnej administratívnej kontroly RO pre ROP bude objednávateľ zhotoviteľa informovať bezodkladne. 
8.17	Za neuhradenie faktúry objednávateľom v jej lehote splatnosti, má zhotoviteľ nárok na zaplatenie úroku z omeškania vo výške 0,05% z neuhradenej sumy príslušnej faktúry za každý kalendárny deň omeškania, až do splnenia zmluvnej povinnosti. Počas omeškania s úhradou faktúry objednávateľom sa zhotoviteľ zaväzuje neprerušiť realizáciu stavebného diela.   
8.18	Objednávateľ má voči zhotoviteľovi nárok na zmluvné pokuty uvedené v Článku XV tejto Zmluvy. 
8.19	V prípade kontroly vykonaných prác zo strany poskytovateľa alebo iného kontrolného orgánu, zhotoviteľ je povinný predložiť všetky vyžadované doklady v takom rozsahu, aby kontrolný orgán mohol posúdiť oprávnenosť schváleného rozsahu prác stavebným dozorom a objednávateľom. Pokiaľ kontrolný orgán zistí akýkoľvek nesúlad medzi skutočne vykonanými prácami a prácami schválenými stavebným dozorom, objednávateľom a uhradenými objednávateľom, zhotoviteľ je povinný akceptovať toto zistenie a postupovať v zmysle pokynov stavebného dozoru alebo objednávateľa. V prípade zistenia neoprávnene vyfakturovaných čiastok zhotoviteľ je povinný tieto čiastky dobropisovať alebo vrátiť objednávateľovi iným dohodnutým spôsobom (napr. odpočtom z nasledujúcej faktúry).

ČLÁNOK IX
Záväzky zmluvných strán
9.1	Zhotoviteľ sa zaväzuje zhotoviť stavebné dielo špecifikované  v Článku III tejto Zmluvy a odovzdať ho riadne a včas objednávateľovi. 
9.2	Zhotoviteľ sa zaväzuje zhotoviť aj prípadné práce nad rozsah stavebného diela vymedzeného v tejto Zmluve za úhradu, a to na základe písomného pokynu objednávateľa alebo dodatku k tejto Zmluve podpísanom oboma zmluvnými stranami.
9.3	Záväzok zhotoviť stavebné dielo bude splnený odovzdaním bezchybného stavebného diela zhotoviteľom a jeho prevzatím objednávateľom. Objednávateľ sa zaväzuje riadne ukončené dielo prevziať a zaplatiť zaň zmluvne dohodnutú cenu.
9.4	Zhotoviteľ sa zaväzuje, že pri stavebných prácach bude v plnom rozsahu dodržiavať zásady bezpečnosti a ochrany zdravia pri práci vlastných zamestnancov a za dodržiavanie predpisov požiarnej ochrany počas realizácie diela, t.j. ustanovenia zákona č.124/2006 Z. z. o bezpečnosti a ochrane zdravia pri práci v znení neskorších predpisov, najmä že bude dodržiavať podmienky na zaistenie bezpečnosti a ochrany zdravia pri uskutočňovaní stavby. Zodpovednosť za škodu spôsobenú nedodržaním predmetných predpisov znáša zhotoviteľ v plnom rozsahu.
9.5	Zhotoviteľ sa zaväzuje, že v záujme dosiahnutia zodpovedajúcej kvality stavebného diela použije v zmysle zák. č.50/1976 Zb. v znení neskorších právnych predpisov na jeho realizáciu len stavebné výrobky spĺňajúce podmienky zákona č.90/1998 Z. z. o stavebných výrobkoch, v znení neskorších predpisov, resp. vyhlášky č.246/1995 Z. z. o certifikácii výrokov, t.j. použije výrobky a materiály v zmysle ponukového rozpočtu do verejného obstarávania a príslušné doklady predloží objednávateľovi ku kontrole pred ich objednaním alebo zabudovaním a súhrnne pri preberacom konaní stavebného diela. Tieto výrobky musia mať minimálne predpísané vlastnosti v PD a Výkaze výmer - Rozpočte.  
9.6	Zhotoviteľ sa zaväzuje, že predloží najneskôr ku dňu odovzdania staveniska Poistnú zmluvu na krytie rizík zo stavebnej výroby pri realizácii stavebného diela a živelných pohrôm. Náklady za uvedenú činnosť sú zhotoviteľom kalkulované v celkovej cene predmetu tejto Zmluvy.
9.7	Zhotoviteľ sa zaväzuje dodať, ako Prílohu č.2 tejto Zmluvy, vyplnený a ocenený Výkaz výmer - Rozpočet v elektronickej podobe vo formáte .xls (na CD/DVD nosič), vychádzajúc pritom z listinnej ponuky do verejného obstarávania.
9.8	Zodpovednosť za organizáciu a priebeh uskutočňovania stavby preberá zhotoviteľ.

ČLÁNOK X
Miesto dodania, termíny plnenia a lehoty realizácie predmetu zmluvy
10.1	Miesto realizácie a dodania predmetu tejto Zmluvy: obec Jakubova Voľa, bližšie viď. PD.
10.2	Termíny plnenia a lehoty realizácie predmetu tejto Zmluvy:  
- uzatvorenie tejto Zmluvy: do piatich pracovných dní odo dňa vykonania kontroly dokumentácie z verejného obstarávania s kladným výsledkom týkajúcej sa predmetu tejto Zmluvy a schválenia uzatvorenia tejto Zmluvy zo strany poskytovateľa NFP. Objednávateľ bude písomne informovať zhotoviteľa o dátume vykonania kontroly a  schválenia uzatvorenia tejto Zmluvy zo strany poskytovateľa NFP,
- odovzdanie staveniska: do piatich pracovných dní po obdržaní písomnej výzvy objednávateľa na prevzatie staveniska zhotoviteľovi,	
- termín začatia realizácie stavebného diela: do piatich pracovných dní odo dňa odovzdania staveniska,
- termín ukončenia realizácie stavebného diela: do 15 mesiacov odo dňa uzatvorenia zmluvy a následného odovzdania staveniska objednávateľom pre zhotoviteľa, do termínu úspešného odovzdávacieho a preberacieho konania.
10.3	Ukončením realizácie stavebného diela úspešným odovzdávacím a preberacím konaním sa myslí prebratie stavebného diela od zhotoviteľa objednávateľom s vyhotovením Zápisu z odovzdávacieho a preberacieho konania bez zjavných nedorobkov, zjavných vád a ďalších vád brániacich bezpečnej prevádzke a užívaniu stavebného diela. Lehota realizácie stavebného diela uvedená v predchádzajúcom bode 10.2 je maximálna, pevná a nemenná z dôvodov na strane zhotoviteľa. Zhotoviteľ bude realizovať stavebné dielo v zmysle Harmonogramu realizácie stavebného diela (Príloha č.4 tejto Zmluvy).
10.4	Zhotoviteľ nie je v omeškaní s termínom ukončenia o dobu, po ktorú nemohol svoju povinnosť plniť následkom okolností vzniknutých na strane objednávateľa, pričom lehota realizácie sa predĺži o túto dobu.
10.5	Pokiaľ dôjde v dobe realizácie stavebného diela k takým zmenám projektového riešenia, ktoré si vyžiadajú zväčšenie dohodnutého rozsahu dodávky prác naviac oproti PD a Výkazu výmer, po dohode zmluvných strán sa môže predĺžiť termín dokončenia diela o dobu potrebnú na realizovanie požadovaných zmien a naviac prác, a to formou písomného dodatku k tejto Zmluve. 
10.6	Zhotoviteľ je v omeškaní, ak nesplní svoje záväzky vyplývajúce z tejto Zmluvy riadne a včas, a to až do doby poskytnutia riadneho plnenia, alebo do doby, keď záväzky vyplývajúce z tejto Zmluvy zaniknú iným spôsobom. 

ČLÁNOK XI
Odovzdanie a prevzatie diela
11.1	Prevzatie predmetu tejto Zmluvy môže byť odmietnuté pre zjavné vady a zjavné nedorobky brániace riadnej a bezpečnej prevádzke a to až do ich úplného odstránenia zhotoviteľom.
11.2	V prípade, že stavebné dielo bude vykazovať zjavné vady a zjavné nedorobky brániace riadnej a bezpečnej prevádzke, objednávateľ je oprávnený rozhodnúť sa, či stavebné dielo prevezme a do Zápisu o odovzdaní a prevzatí diela popíše tieto zjavné vady a zjavné nedorobky spolu s lehotou, v rámci ktorej sa ich zhotoviteľ  zaväzuje odstrániť. 
11.3	Objednávateľ si vyhradzuje právo neprevziať stavebné dielo so zjavnými vadami, zjavnými nedorobkami v zmysle bodu 11.1 a nepodpísať Zápis o odovzdaní a prevzatí stavebného diela až do úplného odstránenia zjavných vád a zjavných nedorobkov.
11.4	Zhotoviteľ splní svoj zmluvný záväzok ukončením a odovzdaním predmetného stavebného diela. Zhotoviteľ oznámi objednávateľovi 10 pracovných dní vopred, že stavebné dielo je pripravené na odovzdanie. Odovzdanie sa uskutoční na stavenisku, o čom bude spísaný Zápis o odovzdaní a prevzatí stavebného diela, ktorého návrh pripraví stavebný dozor. 
11.5	Objednávateľom požadovaným odovzdaním a prevzatím stavebného diela pre účely tejto Zmluvy sa rozumie:
- podpísanie Zápisu o odovzdaní a prevzatí stavebného diela zo strany objednávateľa a zhotoviteľa s požadovanými prílohami bez zjavných nedorobkov, zjavných vád a ďalších vád brániacich bezpečnej prevádzke a užívaniu stavebného diela. 
11.6	Zhotoviteľ je povinný najneskôr 5 pracovných dní pred odovzdaním a prevzatím stavebného diela odovzdať objednávateľovi v min. 4 exemplároch:
a)	projekt skutočného vyhotovenia na základe kompletného geodetického zamerania stavebného diela, vr. všetkých križovaných inžinierskych sietí a pod.. Zhotoviteľ si zabezpečí na vlastné náklady zakreslenie a zaznamenanie prípadných zmien oproti PD do projektu skutočného vyhotovenia,
b)	geodetický elaborát – geodetické zameranie stavebného diela po realizácii. Polohové a výškové zameranie skutočného vyhotovenia dokončených objektov alebo ich častí, pri podzemných vedeniach a objektoch už pred ich zakrytím. Geometrické plány trvalých objektov a geometrické plány pre zriadenie vecného bremena nie sú potrebné. 
c)	elaborát kvality,
d)	všetky potrebné porealizačné vyjadrenia (napr. odovzdanie komunikácií do spätného užívania, vyjadrenie správcov inžinierskych sietí, správcov vodných tokov a pod.),
e)	stavebné denníky,
f)	prevádzkový poriadok – nie je potrebný,
g)	záznam o zaškolení obsluhy – nie je potrebný,
h)	osvedčenia a záväzné odborné stanoviská Technickej inšpekcie, Stavebnej inšpekcie, Regionálneho úradu verejného zdravotníctva, Inšpektorátu práce a pod. – nie sú potrebné,
i)	prípadné záznamy skúšok a súhlasných stanovísk od správcov/prevádzkovateľov inžinierskych sietí dotknutých realizáciou,
j)	protokoly o vykonaní jednotlivých skúšok,
k)	dokumentáciu pre preukazovanie požadovaných vlastností technologických a stavebných dodávok (atesty, certifikáty, vyhlásenia o zhode zabudovávaných výrobkov, osvedčenia o akosti a kompletnosti strojov, zariadení a materiálov podľa STN EN a pod.),
l)	doklady o zákonnej likvidácii odpadov počas realizácie. 
Absencia niektorého z týchto dokladov je dôvodom pre nezačatie odovzdávacieho a preberacieho konania.
11.7	Zhotoviteľ odovzdá objednávateľovi všetky platné atesty použitých a zabudovaných výrobkov a materiálov, certifikáty výrobkov, ktoré podliehajú povinnej certifikácii (zákon č.90/1998 Z. z., 264/1999 Z. z., 520/2001 Z. z., správy, revízie, skúšky, záručné listy použitých výrobkov, konštrukcií, strojov, zariadení a pod.) najneskôr 5 pracovných dní pred odovzdaním a prevzatím stavebného diela, a to všetko minimálne v štyroch exemplároch.
11.8	Zhotoviteľ sa zaväzuje odovzdať objednávateľovi súhrnnú fotodokumentáciu realizovaných stavebných prác počas celej doby plnenia predmetu tejto Zmluvy, a to všetko minimálne v štyroch exemplároch (fotodokumentácia archivovaná na CD/DVD nosiči), najneskôr 5 pracovných dní pred odovzdaním a prevzatím stavebného diela.
11.9	Zhotoviteľ sa zaväzuje akceptovať odovzdávanie a preberanie stavebného diela ako jeden celok.  
11.10	Ak zhotoviteľ pripraví stavebné dielo na odovzdanie pred zmluvným termínom, objednávateľ sa zaväzuje stavebné dielo prevziať aj v skoršom termíne ponúkanom zhotoviteľom.

ČLÁNOK XII
Vady diela
12.1	Stavebné dielo má vady  ak vykonanie stavebného diela nezodpovedá výsledku dohodnutému v tejto Zmluve, pričom zhotoviteľ zodpovedá za vady stavebného diela v zmysle príslušných ustanovení tejto Zmluvy a Obchodného zákonníka v platnom znení.
12.2	Zhotoviteľ zodpovedá len za tie vady stavebného diela, ktoré vznikli jeho činnosťou pri plnení záväzkov tejto Zmluvy. 
12.3	Stavebné dielo je vadné, ak nemá vlastnosti určené právnymi predpismi, ustanoveniami STN EN, a pod. alebo ak sa nevyhotoví podľa PD poskytnutého objednávateľom pre zhotoviteľa.
12.4	Drobné odchýlky od PD, ktoré nemenia prijaté riešenie, ani nezvyšujú cenu stavebného diela, sa nepovažujú za vady, ak boli dohodnuté aspoň súhlasným zápisom v stavebnom denníku, schváleným stavebným dozorom, objednávateľom a zástupcom zhotoviteľa.
12.5	Zhotoviteľ nezodpovedá za vady stavebného diela, ak tieto vady spôsobilo použitie vecí odovzdaných mu na spracovanie objednávateľom v prípade, že zhotoviteľ ani pri vynaložení odbornej starostlivosti nevhodnosť týchto vecí nemohol zistiť alebo na ne objednávateľa upozorniť a objednávateľ na ich použití trval. Zhotoviteľ takisto nezodpovedá za vady spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov upozornil (musia byť uvedené v stavebnom denníku)  a objednávateľ na ich dodržaní trval alebo ak zhotoviteľ túto nevhodnosť nemohol zistiť.
12.6	Pre potreby tejto Zmluvy a výkladu jej ustanovení sa vadou rozumie akákoľvek odchýlka v kvalite, kvantite, rozsahu a parametroch stavebného diela, stanovených v tejto Zmluve, PD, v technických normách a v právnych predpisoch, ktorá bráni užívaniu diela.
12.7	Pre potreby tejto Zmluvy a výkladu jej ustanovení sa nedorobkom rozumie nedokončená práca oproti PD vrátane prípadných doplnkov.
12.8	Rozoznávajú sa:
a) zjavné vady, t. j. vady a nedorobky, ktoré objednávateľ zistil, resp. mohol zistiť odbornou prehliadkou pri odovzdávaní a preberaní stavebného diela. Musia byť reklamované zapísaním v Zápise o odovzdaní a prevzatí stavebného diela s uvedením dohodnutých termínov na ich odstránenie. Zhotoviteľ berie na vedomie, že objednávateľ si vyhradzuje právo neprevziať stavebného dielo so zjavnými vadami, zjavnými nedorobkami a nepodpísať Zápis o odovzdaní a prevzatí stavebného diela až do úplného odstránenia zjavných vád a zjavných nedorobkov.
b) skryté vady, t. j. vady, ktoré objednávateľ nemohol zistiť pri odovzdaní a prevzatí stavebného diela a vyskytnú sa v záručnej dobe. Objednávateľ je povinný ich reklamovať u Zhotoviteľa bezodkladne, najneskôr do 7 pracovných dní od ich zistenia. Zhotoviteľ je povinný na reklamáciu reagovať bezodkladne, najneskôr do 7 pracovných dní po jej obdržaní a dohodnúť s objednávateľom spôsob a primeranú lehotu odstránenia vady. O dobu opráv skrytých vád sa  na dotknutej časti diela predlžujú záručné lehoty podľa tejto Zmluvy.
12.9	Oznámenie vád (reklamácia) musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a popis ako sa vada prejavuje.
12.10	Objednávateľ v oznámení o vadách, podľa predchádzajúceho bodu, môže zároveň určiť akým spôsobom požaduje vady predmetného diela odstrániť.
12.11	Zhotoviteľ vystaví objednávateľovi písomné stanovisko na každú reklamáciu.
12.12	O vybavení reklamácie vykonajú zmluvné strany písomný záznam.
12.13	V prípade ak sa ukáže, že vada stavebného diela je neopraviteľná, Zhotoviteľ sa zaväzuje dodať plnohodnotnú náhradu alebo objednávateľovi poskytnúť primeranú zľavu z odplaty za vykonanie stavebného diela, resp. finančnú náhradu. Prípadnou zľavou a finančnou náhradou nie je dotknuté právo objednávateľa na záruku.
12.14	Havarijné stavy je povinný zhotoviteľ odstrániť bezodkladne po ich nahlásení objednávateľom. V prípade ak havarijný stav vznikol preukázateľne v dôsledku porušenia povinností zhotoviteľa, resp. v dôsledku jeho neodbornej činnosti, je zhotoviteľ povinný havarijný stav odstrániť na vlastné náklady.
12.15	Nároky objednávateľa z riadne reklamovanej vady sa riadia ustanovením § 564 Obchodného zákonníka v platnom znení. V prípade hroziacej škody musia zmluvné strany urobiť všetky nevyhnutné opatrenia a úkony, aby sa zabránilo hroziacej škode a ak by vznikla, aby sa zabránilo jej ďalšiemu šíreniu, príp. aby sa zmiernili, resp. eliminovali jej následky.
12.16	V prípade omeškaného nástupu na odstránenie vady, zhotoviteľ zodpovedá v plnom rozsahu za vzniknutú škodu.

ČLÁNOK XIII
Záruka na realizovaný predmet zmluvy
13.1	Záručná doba na riadne odovzdané a prevzaté stavebného dielo v zmysle Článku XI tejto Zmluvy sa stanovuje na 60 mesiacov odo dňa úspešného odovzdania a prevzatia diela od zhotoviteľa objednávateľom. Táto záručná doba neplatí pre tie časti a zariadenia diela, na ktoré výrobca poskytuje inú záručnú dobu (stroje, zariadenia), tu platí záručná doba 24 mesiacov odo dňa úspešného odovzdania a prevzatia stavebného diela od zhotoviteľa objednávateľom. Požadovaná záručná doba je v súlade s §12 ods. 1 písm. b) bod 4 zákona č.254/1998 Z. z. o verejných prácach.
13.2	Zhotoviteľ zodpovedá za kvalitu stavebného diela vykonaného podľa PD, ktorý bol odovzdaný objednávateľom zhotoviteľovi, Výkazu výmer – Rozpočtu a podľa podmienok tejto Zmluvy. Zhotoviteľ zodpovedá za to, že stavebného dielo bude mať vlastnosti dojednané v tejto Zmluve.   
13.3	Zhotoviteľ zodpovedá za to, že zhotovené stavebného dielo má v dobe prevzatia zmluvne dohodnuté vlastnosti, že zodpovedá technickým predpisom a normám a, a že nemá vady, ktoré by narušili, alebo znižovali hodnotu alebo schopnosť jeho používania k obvyklým alebo v zmluve predpokladaným účelom. 
13.4	Plynutie záručnej doby na predmetné stavebného dielo alebo jeho časť sa preruší dňom uplatnenia práva objednávateľa na odstránenie vád - doručením písomnej reklamácie zhotoviteľovi.

ČLÁNOK XIV
Kontaktné osoby
14.1	Oprávnení jednať vo veciach súvisiacich s plnením zmluvných záväzkov podľa tejto Zmluvy sú:
- za objednávateľa: 

Titul, meno a priezvisko	Funkcia	Telefón, 
E-mail	
Ing. Vladimír Mačo	Starosta obce	051/4583290
obec@jakubovavola.sk	

- za zhotoviteľa:
Titul, meno a priezvisko	Funkcia	Telefón, 
E-mail	
Ing. arch. Slavomír Gmitter	konateľ	051/7495988
sekretariat@gmtprojekt.sk	

14.2	Prípadné zmeny v osobách splnomocnených, či podľa tejto Zmluvy oprávnených jednať v rozsahu ich oprávnenia alebo splnomocnenia, môžu byť vykonané doporučeným listom zaslaným druhej zmluvnej strane s odvolaním sa na túto Zmluvu. 

ČLÁNOK  XV
Zmluvné pokuty
15.1	Zmluvné strany sa dohodli na nasledovných zmluvných pokutách, ktoré je zhotoviteľ povinný uhradiť objednávateľovi:
15.1.1	za včasné neukončenie a neodovzdanie stavebného diela – predmetu tejto Zmluvy úspešným odovzdávacím a preberacím konaním, v zmysle zmluvných podmienok  z dôvodov na strane zhotoviteľa sa stanovuje zmluvná pokuta vo výške 0,05% z ceny diela (bez DPH) za každý deň omeškania do max. výšky 5% z ceny diela.  
15.1.2	za včasné neodstránenie prípadných zjavných vád a zjavných nedorobkov vyplývajúcich z odovzdávacieho a preberacieho konania, po určenej lehote zmluvnými stranami v Zápise, sa stanovuje zmluvná pokuta 20,00 € s DPH za každý začatý deň omeškania, ktorú je zhotoviteľ povinný uhradiť objednávateľovi.
15.1.3	za nepredloženie Poistnej zmluvy na krytie rizík zo stavebnej výroby pri realizácii predmetného stavebného diela a živelných pohrôm, ku dňu odovzdania staveniska sa stanovuje zmluvná pokuta na 50,00 € s DPH za každý začatý deň omeškania. Túto zmluvnú pokutu je možné uložiť zhotoviteľovi aj opakovane po 10. pracovných dňoch, až pokiaľ zhotoviteľ nepredloží objednávateľovi predmetnú Poistnú zmluvu.
15.1.4	za nesprístupnenie stavebného denníka v pracovnej dobe pre potreby objednávateľa a stavebného dozoru alebo za nevykonanie denných zápisov v aktuálnom dni sa stanovuje zmluvná pokuta na 200,00 € s DPH jednorázovo. Uvedenú zmluvnú pokutu je možné uložiť aj opakovane.
15.1.5	za porušenie povinnosti zhotoviteľa v pravidelných intervaloch vyhotovovať a odovzdávať elektronickú fotodokumentáciu objednávateľovi v zmysle Článku V tejto Zmluvy sa stanovuje zmluvná pokuta na 200,00 € s DPH jednorázovo. Uvedenú sankciu je možné uložiť aj opakovane.
15.1.6	za neuvoľnenie a nevypratanie staveniska v lehote uvedenej v Zápise o odovzdaní a prevzatí stavebného diela sa stanovuje zmluvná pokuta na 200,00 € s DPH za každý začatý deň omeškania. Túto zmluvnú pokutu je možné uložiť zhotoviteľovi aj opakovane po 10 pracovných dňoch, až pokiaľ zhotoviteľ neuvoľní a nevyprace stavenisko.
15.2	Zmluvné strany sa dohodli, že pre uplatnenie zmluvných pokút použijú písomnú formu s dátumom splatnosti 30 dní od jej doručenia. Zmluvná pokuta bude uhradená bezhotovostným spôsobom na účet objednávateľa, resp. zhotoviteľa v závislosti na zmluvnej strane, ktorá si uplatňuje zmluvnú pokutu.
15.3	Vznik nároku na zmluvnú pokutu podľa tejto Zmluvy je nezávislý a nevylučuje nárok na náhradu škody.  

ČLÁNOK XVI
Odstúpenie od zmluvy
16.1	Objednávateľ alebo zhotoviteľ môžu odstúpiť od tejto Zmluvy v prípade podstatného porušenia tejto Zmluvy druhou zmluvnou stranou a v prípadoch a spôsoboch podľa § 344 a nasl. Obchodného zákonníka č.513/1991 Zb. v znení neskorších predpisov. 
16.2	Odstúpenie od tejto Zmluvy musí byť druhej zmluvnej strane oznámené písomne.
16.3	Objednávateľ a zhotoviteľ môžu jednostranne odstúpiť od tejto Zmluvy, avšak len v prípade podstatného porušenia zmluvných povinností druhou zmluvnou stranou s tým, že pred jednostranným odstúpením od tejto Zmluvy, ktoré musí byť oznámené písomne, poskytnú druhej zmluvnej strane primeranú (najdlhšiu 30-dňovú) lehotu na dodatočné plnenie. 
16.4	V prípade odstúpenia od tejto Zmluvy za nepodstatné porušenie zmluvných povinností jednou zo zmluvných strán, zmluvná strana, ktorá odstúpenie od tejto Zmluvy iniciovala berie na vedomie, že si voči nej uplatní druhá zmluvná strana zmluvnú pokutu v zmysle Článku XV tejto Zmluvy, a zároveň si uplatní náhradu za vzniknutú preukázateľnú škodu. 
16.5	Podstatným porušením tejto Zmluvy zo strany zhotoviteľa oprávňujúcim objednávateľa   odstúpiť od tejto Zmluvy je:
a) 	bezdôvodné neprevzatie staveniska zhotoviteľom,
b) 	omeškanie dlhšie ako 90 dní zhotoviteľa s plnením stavebného diela alebo jeho časti podľa Článku III tejto Zmluvy z dôvodov na strane zhotoviteľa,
c) 	neplnenie stanoveného harmonogramu výstavby na kontrolných dňoch, ktoré pretrváva napriek predchádzajúcemu písomnému upozorneniu zo strany objednávateľa,
d) 	vadné plnenie zhotoviteľa, ktoré zhotoviteľ napriek predchádzajúcemu písomnému upozorneniu objednávateľa v primerane určenej lehote neodstránil,
e) 	neplnenie záväzkov vyplývajúcich z tejto Zmluvy ani po opätovnom písomnom upozornení zo strany objednávateľa,
f) 	nesplnenie parametrov diela ani v náhradnom obojstranne dohodnutom termíne,
g) 	pokiaľ bol na zhotoviteľa vyhlásený konkurz. 
16.6	Podstatným porušením tejto Zmluvy zo strany objednávateľa oprávňujúcim Zhotoviteľa odstúpiť od tejto Zmluvy je:
a) v prípade že je objednávateľ v trvalej platobnej neschopnosti dlhšej ako 120 dní,
b) pokiaľ objednávateľ neuhradil platby 30 dní po dohodnutej lehote splatnosti,
c)	neplnenie záväzkov vyplývajúcich z tejto Zmluvy ani po opätovnom písomnom upozornení zo strany zhotoviteľa.
16.7	Za podstatné porušenie tejto Zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci.
16.8	 Vyššou mocou sa pre účely tejto Zmluvy rozumie udalosť alebo okolnosť: 
a)	ktorá je mimo kontroly zmluvnej strany,
b)	proti vzniku ktorej sa zmluvná strana nemohla primerane zabezpečiť pred uzavretím tejto Zmluvy,
c)	ktorej sa po jej vzniku, nemohla zmluvná strana patrične vyhnúť alebo ju prekonať, 
d)	ktorú nie je možné v zásade pripísať druhej Zmluvnej strane.
16.9	Vyššia moc zahŕňa najmä, nie však výlučne, nasledovné udalosti:
a)	vojna, vojnový stav, invázia, vzbura, teroristické akcie, revolúcia, povstanie,
b)	prírodné katastrofy napr. zemetrasenie, hurikán, povodeň, 
c)	štrajk, blokáda vyvolaná inými osobami ako je personál zhotoviteľa. 
16.10	Zmluvná strana, ktorá je dotknutá pôsobením vyššej moci je povinná na požiadanie druhej zmluvnej strany predložiť potvrdenie o existencii vyššej moci vydané štátnym orgánom.
16.11	Za vyššiu moc sa nepovažuje platobná neschopnosť zmluvných strán a podnikový štrajk vedený zamestnancami zmluvných strán.
16.12	Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
16.13	Účinky odstúpenia od tejto Zmluvy nastávajú doručením písomného oznámenia o odstúpení druhej zmluvnej strane. Po doručení písomného odstúpenia od tejto Zmluvy zhotoviteľ preruší práce a zmluvné strany sa dohodnú do 4 týždňov od doručenia tohto písomného oznámenia, v samostatnom protokole o podmienkach vysporiadania.
16.14	V prípade odstúpenia od tejto Zmluvy ktorejkoľvek zo zmluvných strán, má zhotoviteľ nárok na úhradu skutočne realizovaných prác, odsúhlasených objednávateľom a stavebným dozorom ku dňu doručenia písomného oznámenia o odstúpení druhej zmluvnej strany od tejto Zmluvy.
16.15	Zhotoviteľ je povinný uhradiť náklady, ktoré vzniknú objednávateľovi v súvislosti s odstúpením od tejto Zmluvy z dôvodov na strane zhotoviteľa. Platí to aj pre úhradu nákladov zo strany objednávateľa zhotoviteľovi v prípade, ak k odstúpeniu od zmluvy dôjde z dôvodov na strane objednávateľa.  
16.16	Zhotoviteľ sa zaväzuje akceptovať právo objednávateľa odstúpiť od tejto Zmluvy, ak nastanú podstatné zmeny okolností, za ktorých bola podpísaná táto Zmluva, pričom pozastavenie poskytnutia nenávratného finančného príspevku na realizáciu predmetu tejto Zmluvy sa považuje za podstatnú zmenu okolností, za ktorých verejný obstarávateľ – objednávateľ vykonal verejné obstarávanie. Pri odstúpení objednávateľa od tejto Zmluvy v dôsledku predchádzajúcej vety neplatí nárok zhotoviteľa uvedený v Článku XV, bode 15.3 a 15.4 tejto Zmluvy.

ČLÁNOK XVII
Ostatné ustanovenia
17.1	Ak zhotoviteľ zistí skutočné a vážne vady PD, realizáciou ktorých by porušil právny predpis, úradné nariadenie, alebo by priamo ohrozil bezpečnosť života alebo zdravia, alebo poškodil majetok objednávateľa a tretích osôb, je povinný na ne bezodkladne upozorniť objednávateľa a stavebného dozora cestou zápisu v stavebnom denníku, a to s príslušným odborným odôvodnením.
17.2	Ak objednávateľ a stavebný dozor napriek upozorneniu zhotoviteľa naďalej trvajú na vyhotovení prác podľa PD, nezodpovedá zhotoviteľ za vady, ktorých pôvod spočíva v takýchto vadách.
17.3	Zhotoviteľ vyhlasuje, že má oprávnenie na vykonávanie činností v rozsahu Článku III tejto Zmluvy.
ČLÁNOK XVIII
Obchodné tajomstvo a povinnosť mlčanlivosti
18.1	Zmluvné strany týmto berú na vedomie, že sú povinné zachovávať mlčanlivosť o všetkých a akýchkoľvek dôverných informáciách druhej zmluvnej strany, ktoré táto zmluvná strana považuje za obchodné tajomstvo v zmysle ustanovenia § 17 zák. č.513/1991 Zb. Obchodný zákonník v znení neskorších predpisov, a ktoré sa stanú stranám známe pri plnení predmetu tejto Zmluvy. Povinnosť mlčanlivosti ostáva platná a účinná aj po zániku tejto Zmluvy. 
18.2	Objednávateľ a zhotoviteľ sa zaväzujú, že obchodné a technické informácie, ktoré mu boli zverené zmluvným partnerom, nesprístupní tretím osobám bez jeho písomného súhlasu, alebo tieto informácie nepoužije pre iné účely, než pre plnenie podmienok tejto Zmluvy. 
18.3	Ustanovenie v bode 18.2 tohto Článku sa nevzťahuje na:
- obchodné a technické informácie, ktoré sú bežne dostupné tretím osobám, a ktoré zmluvný partner nechráni zodpovedajúcim spôsobom,
- kontrolne orgány objednávateľa, SR a EÚ.
18.4	Za obchodné tajomstvo sa pritom považujú najmä akékoľvek informácie týkajúce sa vedenia účtovníctva druhej zmluvnej strany, nákladov, výnosov, obratu, zisku, obchodných partnerov, rozvojových zámerov a podnikateľských plánov, spôsobu  zabezpečenia ochrany majetku, technických a technologických, organizačných a iných skutočností a poznatkov, ako aj ostatných skutočností tvoriacich know-how.

ČLÁNOK XIX
Oprávnení kontrolní zamestnanci
19.1	Oprávnení kontrolní zamestnanci budú môcť uplatňovať voči zhotoviteľovi kontrolu obchodných dokumentov a vecnú kontrolu v súvislosti s realizáciou predmetu tejto Zmluvy počas šiestich rokov po skončení realizácie predmetu tejto Zmluvy. 
19.2	Oprávnení zamestnanci sú: 
a)	poverení zamestnanci sprostredkovateľského orgánu pod riadiacim orgánom – SORO Prešov, riadiaceho orgánu - Ministerstva pôdohospodárstva a rozvoja vidieka SR, Ministerstva financií SR, Najvyššieho kontrolného úradu, príslušnej správy finančnej kontroly,
b)	zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona č.523/2004 Z. z. o rozpočtových pravidlách v znení neskorších predpisov,
c)	riadne splnomocnení zástupcovia Komisie a Auditorského dvora ES,
d)	osoby prizvané kontrolnými orgánmi, v súlade s príslušnými predpismi.
19.3	Objednávateľ a zhotoviteľ sa zaväzujú strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí NFP, a to oprávnenými osobami v zmysle článku 12 VZP Zmluvy o poskytnutí NFP a poskytnúť im všetku potrebnú súčinnosť.
ČLÁNOK XX
Záverečné ustanovenia
20.1	Všetky písomnosti sa budú doručovať na adresy, ktoré zmluvné strany uviedli v úvode tejto Zmluvy. Písomnosť sa považuje za doručenú aj v prípade uplynutia jedného dňa, odo dňa, kedy bola písomnosť vrátená odosielateľovi z dôvodu nemožnosti jej doručenia, alebo odmietnutia jej prevzatia, alebo márneho uplynutia odbernej doby. Minimálna odberná lehota je dohodnutá na 8 dní.
20.2	Táto zmluva sa stáva platnou dňom jej podpísania oprávnenými zástupcami oboch zmluvných strán a účinnou deň po zverejnení na internetovej stránke objednávateľa v súlade so zákonom NR SR č.546/2010 Z. z.. O nadobudnutí účinnosti tejto Zmluvy bude objednávateľ informovať zhotoviteľa písomnou formou.
20.3	Zmluvu je možné meniť len formou písomných a číslovaných dodatkov, po vzájomnej dohode zmluvných strán. V prípade uzatvorenia dodatku k tejto Zmluve má objednávateľ povinnosť zverejniť tento dodatok na svojej internetovej stránke. Jeho účinnosť nastáva deň po zverejnení na internetovej stránke objednávateľa. O nadobudnutí účinnosti uzatvoreného dodatku bude objednávateľ informovať zhotoviteľa písomnou formou.
20.4	Zhotoviteľ prehlasuje, že bude plne rešpektovať ustanovenia Obchodného zákonníka v platnom znení podľa dielu IX – Zmluva o dielo v zmysle § 536 až § 565.   
20.5	Zmluvné strany sa zaväzujú riešiť spory vyplývajúce z tejto Zmluvy prednostne formou zmieru prostredníctvom zástupcov svojich štatutárnych orgánov. 
20.6	Zmluvné strany sa dohodli, že v prípadoch, ak táto Zmluva neupravuje niektoré vzájomné vzťahy a záväzky, budú sa tieto riadiť ustanoveniami Obchodného a subsidiárne Občianskeho zákonníka.
20.7	Ak niektoré dojednania uvedené v tejto Zmluve nie sú celkom alebo sčasti účinné prípadne stratia účinnosť neskôr, nie je tým dotknutá platnosť ostatných ustanovení. Namiesto neúčinných ustanovení a na vyplnenie prípadných medzier sa použije úprava, ktorá sa, pokiaľ je to možné čo najviac približuje zmyslu a účelu tejto Zmluvy, pokiaľ pri uzatváraní tejto Zmluvy účastníci túto otázku brali do úvahy.
20.8	Práva a povinností vyplývajúcich z obsahu tejto Zmluvy prechádzajú aj na nástupcov zmluvných strán, to znamená nástupcov objednávateľa a nástupcov zhotoviteľa.
20.9	Táto Zmluva sa vyhotovuje v 6 (šiestich) rovnopisoch, z ktorých 4 (štyri) sú pre objednávateľa a 2 (dve) pre zhotoviteľa. Každé vyhotovenie má právnu silu originálu. 
20.10	Účastníci tejto Zmluvy prehlasujú, že si túto Zmluvu prečítali, že súhlasia s jej obsahom, že táto bola spísaná na základe pravdivých údajov, ich pravej a slobodnej vôle a nebola dohodnutá v tiesni ani za inak jednostranne výhodných podmienok. Na dôkaz toho pripájajú svoje podpisy.

V Jakubovej Voli					V Bardejove 

dňa 12.09.2014						dňa 12.09.2014	

Za objednávateľa: 					Za zhotoviteľa: 

___________________________		         _________________________________

Prílohy, ktoré tvoria neoddeliteľnú súčasť tejto Zmluvy sú:	

- príloha č. 1 – nacenený položkovitý  výkaz výmer pre stavbu v listinnej podobe vrátane nacenenej rekapitulácii nákladov stavby v listinnej podobe
- príloha č. 2 – nacenený položkovitý  výkaz výmer pre stavbu v listinnej podobe vrátane nacenenej rekapitulácii nákladov stavby v elektronickej podobe
- príloha č. 3 - rozpis prác realizovaných subdodávateľsky
- príloha č. 4 - vecný a časový harmonogram stavby pre celú stavbu s prehľadným zobrazením väzieb medzi procesmi